b"\n_START_ARTICLE_\nNo\xc4\x8d \xc4\x8darovnic\n_START_PARAGRAPH_\nNo\xc4\x8d \xc4\x8darovnic  (znana tudi po angle\xc5\xa1kem izrazu Halloween) je praznik, ki ga predvsem v Zahodnem svetu obele\xc5\xbeujejo v no\xc4\x8di iz 31. oktobra na 1. november. V resnici predstavlja okraj\xc5\xa1avo za \xc2\xbbAll Hallow's Eve\xc2\xab\xc2\xa0oziroma \xc2\xbbHallow Eve\xc2\xab\xc2\xa0(ve\xc4\x8der vseh svetih oziroma ve\xc4\x8der pred vsemi svetimi). Slavi se predvsem v angle\xc5\xa1ko govore\xc4\x8dem svetu, npr. na Irskem, v Zdru\xc5\xbeenih dr\xc5\xbeavah Amerike, v Kanadi, Angliji, Avstraliji in na Novi Zelandiji. Nekako ustreza katoli\xc5\xa1kemu prazniku vseh svetih. V teh de\xc5\xbeelah se po obi\xc4\x8daju otroci preoble\xc4\x8dejo v razli\xc4\x8dne kostume (po navadi \xc4\x8darovnice in po\xc5\xa1asti) in hodijo od vrat do vrat, kjer prosijo za sladkarije. Zelo priljubljen obi\xc4\x8daj za no\xc4\x8d \xc4\x8darovnic je izrezovanje bu\xc4\x8d, v katere se potem vstavi sve\xc4\x8da.\n_START_SECTION_\nZgodovina\n_START_PARAGRAPH_\nStari Kelti so 1. novembra slavili za\xc4\x8detek novega leta (in hkrati tudi prehod iz son\xc4\x8dne in toplej\xc5\xa1e polovice leta v tema\xc4\x8dno in hladnej\xc5\xa1o), a proslava je bila namenjena bogu Sonca, v\xc4\x8dasih pa tudi gospodarju smrti (Samhainu). Verjeli so, da ob polni Luni, najpogosteje no\xc4\x8d pred dnevom mrtvih (31. oktobra), mrtvi vstajajo iz svojih grobov in tako ponovno pridejo na Zemljo ter obi\xc5\xa1\xc4\x8dejo svoje domove. Zaradi tega so se ljudje, prestra\xc5\xa1eni, da bi sre\xc4\x8dali mrtve, skrivali za razli\xc4\x8dnimi maskami in ustvarjali velik hrup. S prihodom Rimljanov, je dan mrtvih dobil stalen datum. V no\xc4\x8di pred tem dnem, po starem rimskem verovanju sode\xc4\x8d, je \xc4\x8drni bog lova Samain prevzel oblast nad svetom, ubil boga Sonca in odpeljal boginjo vegetacije v podzemlje, kjer je ta morala ostati do prihodnje pomladi in bdeti nad mirujo\xc4\x8dimi semeni, \xc5\xbeivalmi ki spijo in du\xc5\xa1ami umrlih. V tej no\xc4\x8di so se simboli\xc4\x8dno ugasnila vsa ognji\xc5\xa1\xc4\x8da. Verovalo se je tudi, da mrtvi poslednji\xc4\x8d pridejo na njihov svet, zato so jim na pragih svojih hi\xc5\xa1 nastavljali hrano. Nekateri so celo v ta namen izdolbli repe, pese ali krompir, ter vanje vstavili gore\xc4\x8do sve\xc4\x8do, \xc4\x8de\xc5\xa1 da bi tako pregnali gre\xc5\xa1ne du\xc5\xa1e, a dobrim pokazali pot do njihovih hi\xc5\xa1. Bu\xc4\x8da je za izrezovanje postala popularna \xc5\xa1ele v 16. stoletju v Ameriki, kasneje pa po celem svetu. Danes predstavlja izrezana bu\xc4\x8da, v angle\xc5\xa1ko govore\xc4\x8dem svetu jo imenujejo Jack-o'-lantern, glavni simbol praznika.\n_START_SECTION_\nLegenda o Jack-o'-lanternu\n_START_PARAGRAPH_\nObi\xc4\x8daj izrezovanja bu\xc4\x8d izhaja iz irske legende o kova\xc4\x8du Jacku, znanem po svoji domi\xc5\xa1ljavosti in skopu\xc5\xa1nosti. Ena od teh zgodb pravi, da je pretental vraga tako, da mu je ponudil svojo du\xc5\xa1o v zameno za pija\xc4\x8do. Vrag mu je ustregel tako, da se je spremenil v kovanec, s katerim bi kova\xc4\x8d pla\xc4\x8dal pija\xc4\x8do. Prebrisani kova\xc4\x8d pa je kovanec vtaknil v svoj \xc5\xbeep, v katerem je imel kri\xc5\xbe, zaradi katerega se vrag ni mogel spremeniti nazaj. Ko je vrag Jacku obljubil, da 10 let ne bo izterjal njegove du\xc5\xa1e, ga je izvlekel iz \xc5\xbeepa. Po desetih letih je vraga ponovno prevaral tako, da ga je zaprosil, naj mu da jabolko iz stebla, a v trenutku, ko se je vrag spremenil v steblo z jabolkom, je nanj narisal kri\xc5\xbe. Tako se vrag ponovno ni mogel spremeniti nazaj. Ko je Jack umrl, zaradi svojega gre\xc5\xa1nega \xc5\xbeivljenja ni bil sprejet v Raj, a na vratih v Pekel ga je pri\xc4\x8dakal vrag in poslal nazaj v mrak. Pomagal mu je tako, da mu je dal \xc5\xbeerjavico oglja. Jack je imel v \xc5\xbeepu repo, katero je izdolbel, in vanjo vstavil \xc5\xbeerjavico. Od takrat naprej Jack, ki nikoli ve\xc4\x8d ni na\xc5\xa1el poti domov, tava naokoli z izdolbljeno repo v mraku. Tako je Jack O'Lantern (Jack Lu\xc4\x8d) postal simbol du\xc5\xa1e, ki je prekleta in tava med svetovi.In \xc5\xa1e danes za no\xc4\x8d \xc4\x8darovnic izdolbemo bu\xc4\x8de, da bi pregnali zle duhove."